એકવીસમી સદી યુવાનોની સદી છે અને આજના સમયગાળામાં જેન્ડર બાયસ એટલે કે જાતિગત અસમાનતા કે જાતિગત ભેદભાવ પણ ઘટતો ગયો છે. તમે જોઈ શકો છો કે આજે યુવતીઓ સ્પેસમાં પણ જાય છે અને ફાઈટર પ્લેન પણ ઊડાડે છે. યુવતી પાઈલોટ પણ હોય છે અને યુવતી ટ્રેન ડ્રાઈવર કે પબ્લિક ટ્રાન્સપોર્ટની બસ અથવા ઓટોરિક્ષા ડ્રાઈવર તરીકે પણ કામ કરી રહી છે. કામકાજના આ બધા ક્ષેત્રો આજ પહેલા પુરુષો જ આ કામ કરી શકે એવી માનસિકતાવાળા હતા. જેમાં આજે પરિવર્તન આવી ગયું છે.